3. ΑΠΟΦΑΣΙΣ ΥΠΟΥΡΓΟΥ ΥΓΚΟΙΝΩΝΙΩΝ Αριθ. ΣΤ/109698/65 της 1 Φεβρ./3 Απρ.  1965 (ΦΕΚ Β' 241) Περί καθορισμού κατ' εφαρμογήν των Ν.Δ. 4377 και 4378/64, διαδικασίας κρίσεως αιτήσεων Ελλήνων υπηκόων και ομογενών εξ Αιγύπτου, και Ελλήνων υπηκόων εκ Τουρκίας προερχομένων, περί χορηγήσεως αυτοίς αδειών ιδρύσεως πρατηρίων διαθέσεως υγρών καυσίμων. Έχοντες υπ' όψιν: α)Τας διατάξεις των Ν.Δ. 4377 και 4378/64 (ΦΕΚ 174/64 τεύχος Α') "περί ειδικών μέτρων των εξ Αιγύπτου Ελλήνων υπηκόων και ομογενών και Ελλήνων υπηκόων εκ Τουρκίας προερχομένων". β)Την υπ' αριθ. 28/12.1.65 γνωμοδότησιν του Νομικού Συμβουλίου του Κράτους (Τμ.Α') την οποίαν αποδεχόμεθα, αποφασίζομεν: 1)Οι υπαγόμενοι εις τας διατάξεις του άρθρ. 1 της υπ' αριθ. 165/1963 πράξεως του Υπουργικού Συμβουλίου (κυρωθείσης δια του Ν.Δ/τος υπ' αριθ. 4377/64) και των εδαφ. α' και β' της παρ. 1 του άρθρ. 1 του Ν.Δ. 4378/64 και τα υπό των διατάξεων τούτων θεσπιζόμενα  δι' αυτούς ευεργετικά μέτρα και οι οποίοι (ήσκουν εις τας χώρας (Αίγυπτον-Τουρκίαν) εξ ων κατέφυγον εις Ελλάδα, το επάγγελμα του αυτοκινητιστού ή του ιδιοκτήτου εκμεταλλευτού πρατηρίου υγρών καυσίμων, βιοποριζόμενοι εξ' αυτού, προκειμένου να ζητήσουν παραχώρησιν εγκρίσεως αδείας κυκλοφορίας αυτοκινήτου Δ.Χ. ή εγκαταστάσεως και λειτουργίας πρατηρίου υγρών καυσίμων μετ' αντλίας, πρέπει να υποβάλουν μετά της σχετικής αιτήσεως και τα ακόλουθα, δικαιολογητικά: α)Βεβαίωσιν της οικείας Ελληνικής Προξενικής Αρχής εκ της οποίας θα προκύπτη η μόνιμος εγκατάστασις των και ο χρόνος ταύτης εις την Χώραν εξ ης κατέφυγον εις την Ελλάδα, ως και ότι ήσκουν το επάγγελμα του αυτοκινητιστού και ήσαν ιδιοκτήται νομείς ή κάτοχοι αυτοκινήτων οιοσδήποτε κατηγορίας μονάδος προς μεταφοράν προσώπων ή πραγμάτων προς εξυπηρέτησιν του κοινού ή του ιδιοκτήτου εκμεταλλευτού πρατηρίου υγρών καυσίμων κατά περίπτωσιν ως και ο χρόνος ασκήσεως. β)"Ένορκον βεβαίωσιν των ιδίων και δύο ετέρων προσώπων, ενώπιον συμβολαιογράφου ή ειρηνοδίκου δια της οποίας θα βεβαιούται: 1)Ότι ήσκουν και από ποίου χρόνου το επάγγελμα του αυτοκινητιστού και ήσαν κύριοι, νομείς ή κάτοχοι αυτοκινήτου οιασδήποτε κατηγορίας, εκτελούντες δι αυτού μεταφοράς προσώπων, ή πραγμάτων, προς εξυπηρέτησιν του κοινού, ή του πρατηριούχου, υγρών καυσίμων, βιοποριζόμενοι εξ αυτού μέχρι της οριστικής εγκαταλείψεως της χώρας, εξ' ης προσέφυγον εις Ελλάδα, προσδιοριζομένου και του τόπου (πόλις κλπ. μετά της διευθύνσεως) όπου ήσκουν το επάγγελμα. Σελ. 408(δ) Τεύχος 1305 Σελ. 86 2)Αν έτυχον ή ου προηγουμένως εν Ελλάδι οι ίδιοι ή των μετ' αυτών συνοικούντων και αποτελούντων ενιαίαν οικονομικήν μονάδα, μελών της οικογενείας των, ήτοι πατήρ, σύζυγος, τέκνα, αδελφοί ή γαμβρός επί θυγατρί, άλλης κρατικής παραχωρήσεως ή αποκαταστάσεως κατά τας ανωτέρω διατάξεις, ή άλλως πως. 3)Αν ανέλαβον ή ου εν Ελλάδι άλλην εργασίαν και απασχόλησιν επ' αμοιβη και εν γένει την άσκησιν επαγγέλματος τινος. 4)Αν οι ίδιοι ή τι των ανωτέρω μελών της οικογενείας των κέκτηται ή ου ακίνητον περιουσίαν εν Ελλάδι και ποίαν, ήσκουν ή ου εν Αιγύπτω ή Κωνσταντινουπόλει και έτερον επάγγελμα (πλην του αυτοκ/στού και του πρατηριούχου υγρών καυσίμων). Επίσης δέον να προσκομίζηται και βεβαίωσις της οικείας αστυνομικής Αρχής περί του τόπου της κατοικίας του ενδιαφερομένου προσδιορίζουσα και την χρονολογίαν αφ' ης ούτος εγκατεστάθη εις αυτήν". Το εδάφ. β' αντικατεστάθη ως άνω δια της υπ' αριθ. Ε /130843 της 12 Απρ./25 Ιουν. 1965 αποφ. Υπ. Συγκοινωνιών (ΦΕΚ Β' 381). γ)Εκ των ανωτέρω οι ανήκοντες εις την κατηγορίαν των εδαφ. α' και β' της παρ. 1 του άρθρ. 1 του Ν.Δ. 4378/64 θα υποβάλλουν εισέτι και βεβαίωσιν της κατά το άρθρ. 2 του αυτού ως άνω Ν.Δ/τος Υπηρεσίας Προστασίας των εκ Τουρκίας Ελλήνων υπηκόων ότι υπάγονται εις τα υπό των άνω διατάξεων προβλεπόμενα προστατευτικά μέτρα, ότι δικαιούνται, εν τη συγκεκριμένη περιπτώσει, της δια της αιτήσεώς των ζητουμένης προστασίας και δεν έτυχον ετέρας, τινος παραχωρήσεως ή αποκαταστάσεως κατά τας ανωτέρω ή άλλας διατάξεις. 2)Το Υπουργείον επιφυλάσσει, εις πάσαν περίπτωσιν, εις ευατό τον έλεγχον της συνδρομής των νομίμων και πραγματικών προϋποθέσεων, επί εκάστης των υποβαλλομένων αιτήσεων. 3)Προθεσμία υποβολής, αιτήσεων ορίζεται 6 μηνών από της δημοσιεύσεως της παρούσης ή από της αφίξεως εις Ελλάδα του ενδιαφερομένου εφ' όσον αύτη πραγματοποιείται μετά την δημοσίευσιν της παρούσης. 4)Εις τα κατά την παρ. 1 της παρούσης πρόσωπα τα οποία είχον υπό την κυριότητα, νομήν ή κατοχήν των αυτοκίνητα ασχέτως αριθμού τούτων ήσκουν δε το επάγγελμα του αυτοκινητιστού, κατά τ' ανωτέρω θα παραχωρηθή έγκρισις αδείας κυκλοφορίας φορτηγού μόνον, αυτοκινήτου Δημ. Χρήσεως ωφελ. φορτίου μέχρι 5 τόννων. 35.Ζ.θ.3 Ομογενείς Παλλινοστούντες (Αιγυπτιώτες, Κωνσταντινουπολίτες κ.λ.π.)ι